Mestské divadlo Žilina

Mestské divadlo Žilina je mestské divadelné teleso financované bez podpory dotácií štátu. Čoby príspevková organizácia príslušného mesta patrí do takzvanej skupiny samosprávnych divadiel zriaďovaných orgánmi samosprávy, vyššími územnými celkami alebo mestskými zastupiteľstvami. 
Ide o repertoárové divadlo so stálym umeleckým súborom. V súčasnosti svoju dramaturgiu orientuje na súčasné texty uvádzané v slovenskej premiére, nové dramatizácie, nové preklady klasických textov a pôvodnú súčasnú slovenskú drámu.
 História 
Bolo založené 1. januára 1992 ako prvé neštátne repertoárové divadlo na Slovensku so sídlom v Žiline. 

V rokoch 1995 až 1996 bolo tvorené dvoma samostatnými zložkami, a to Činohrou Mestského divadla Žilina a scénou určenou pre deti a mládež Divadlo MAJÁK Žilina. Po zrušení profesionálneho súboru činohernú úlohu divadla postupne prevzalo pôvodne ochotnícke zoskupenie, respektíve MAJÁK. 

V období od roku 1999 až 2003 bola umelecká činnosť divadla pozastavená z dôvodu rozsiahlej rekonštrukcie jeho budovy. Odo dňa svojho znovuotvorenia 19. decembra 2003 pôsobí pod svojou aktuálnou identitou a pod skratkou MD Žilina.

 Personál 
 Vedenie divadla 
 Riaditelia

 Michal Vidan (od r. 2019)
 Anton Šulík (2012 – 2019) 
 Martina Jesenská (2007 – 2012)
 Elena Dikošová (1999 – 2007)

 Umeleckí šéfovia
 Eduard Kudláč (od r. 2009)
 Rastislav Ballek (2007 – 2009)
 Nadežda Jelušová (2006 – 2007)
 Rastislav Ballek (2003 – 2006) 
 Tomáš Rosický (2000 – 2002)
 Elena Dikošová (– 1999)

 Umelecký súbor 
 Dramaturgia
 Daniela Brezániová (od r. 2019)
 Zuzana Palenčíková (od r. 2009)
 Eduard Kudláč (2008 – )
 Peter Vaňouček (– 2008)
 Marcel Škrkoň (2007 – 2008)
 Rastislav Ballek (– 2007) Herecký súbor
 Ada Juhásová
 Michal Koleják
 Iveta Pagáčová
 Tajna Peršić
 Michal Tomasy
 Boris Zachar
 Natália Fašánková
 Peter Martinček
 Michael Vrzala
 Adam Herich Hosťujúci umelci
 Jaroslav Kysel
 Ján Dobrík
 Barbora Švidraňová
 Kristína Sihelská

 Úspechy a ocenenia 
 Rok Kandidáti Nominované dielo / postava Cena Kategória Výsledok2008 Eduard Kudláč Žena z minulosti (r: E.Kudláč)Cena Literárneho fondu Divadlo – réžia  Jana Oľhová Žena z minulosti / Romy a Mobil / Sara (r: E.Kudláč) Divadlo – herecký výkon 2009Mobil / Sara (r: E.Kudláč)DOSKY Najlepší ženský herecký výkon   Nová dráma, Bratislava Zvláštna ceny poroty   MD Žilina Mobil (r: E.Kudláč) Najlepšia inscenácia  2010 Emil Drličiak a Pavel Choma (spoluautor) Logá a premiérové plagáty Bienále priemyselného dizajnu, Ľubľana Zlatá medaila BIO   2011 MD Žilina Podzemné blues (r: E.Kudláč)Nová dráma, Bratislava Zvláštna cena poroty   2012 Ivana Kubáčková Taká fajn baba ako ty / Hanna (r: A.Totiková)DOSKY Objav sezóny  2013 MD Žilina Jánošík 00 7 (r: J.Luterán a M.Ďurčeková)Nová dráma, Bratislava Zvláštna cena poroty    Mená v zátvorkách uvádzajú režiséra (skr. „r.“).

 Ohlas na nesúťažných festivaloch 
V rámci nesúťažných divadelných prehliadok zaznamenalo divadlo na báze kritickej platformy najvyššie priemerné známky pri dvoch príležitostiach. Na 15. ročníku česko-slovenského festivalu Setkání-Stretnutie, každoročne konanom v priestoroch Městského divadla Zlín, sa v máji 2010 stretla s najväčším ohlasom freska Tretí vek od režiséra Doda Gombára, zatiaľ čo v júni toho istého roku bola do hlavného programu 6. ročníka martinskej prehliadky divadiel na Slovensku Dotyky a spojenia zaradená hra v réžii E.Kudláča Žena z minulosti. Z odborného hlasovania siedmich domácich i zahraničných kritikov, ktorí hodnotili celkovo trinásť divadelných inscenácií, dostalo najlepšie hodnotenie predstavenie MD Žilina.

 Poznámky 

 Literatúra  





 Referencie 

 Pozri aj 

 Zoznam divadiel na Slovensku
 Zoznam samosprávnych divadiel na Slovensku

 Iné projekty 

 Externé odkazy 

 MD Žilina (oficiálne stránky)
 MD Žilina (oficiálny kanál na YouTube)

 MD Žilina (na divadelnej doméne Divadlo.sk)
 MD Žilina  (na webportáli Nová.Žilina.net)

Kategória:Organizácie založené v 1992
Kategória:Divadlá na Slovensku
Kategória:Samosprávne divadlá na Slovensku
Kategória:Organizácie na Slovensku
Kategória:Kultúra v Žiline
Kategória:Stavby v Žiline
Kategória:Organizácie v Žiline